**DMA államvizsga**

**Változások a 2020/2021. tanév őszi félévében:**

1. Az államvizsga irodalom-kultúratudományi és nyelvészeti részének tematikája és anyaga változatlan.
2. Az államvizsga irodalom-kultúratudományi és nyelvészeti része a megszokottól eltérően írásban zajlik.
3. Az államvizsga nyelvészeti részének menete:
	1. A vizsgára jelentkezett hallgatók otthon, önállóan felkészülnek a hat témakörből a tematika alapján.
	2. A vizsga kezdetén minden hallgató e-mailben kap a vizsgáztatótól 1 témát a 6-ból.
	3. A hallgató kidolgozza a kapott témát 1-3 oldal terjedelemben, vázlatosan, de egész német mondatokban összefoglalja, lehetőleg példákkal szemlélteti.
	4. A kidolgozott témát e-mailben visszaküldi a vizsgázatónak 60 percen belül.
	5. A vizsgáztató a következő szempontok alapján, ötös skálán (1-5) értékeli a hallgatók munkáját: tartalom, terjedelem és felépítés, nyelvi megformáltság.
4. Az államvizsga irodalom-kultúratudományi részének menete:
	1. A hallgató két témát készít elő: egy tételt az A tételsorból, és egyet a B feladatnak megfelelően.
	2. A kidolgozott témákat e-mailben visszaküldi a vizsgáztatónak 60 percen belül.
	3. A vizsgáztató a következő szempontok alapján, ötös skálán (1-5) értékeli a hallgatók munkáját: tartalom, terjedelem és felépítés, nyelvi megformáltság.
5. Szakdolgozat védése:
	1. A nyelvészeti és irodalom-kultúratudományi részek beküldése után minden hallgató e-mailben kap a vizsgáztatótól 1-2 kérdést a szakdolgozata kapcsán.
	2. A hallgató kidolgozza a kapott kérdéseket 1-2 oldal terjedelemben, vázlatosan, de egész német mondatokban összefoglalja és 30 perc múlva visszaküldi a vizsgáztatónak.
6. Az államvizsga érdemjegyét az irodalom és a nyelvészet vizsgarészen kapott 2 érdemjegy és a szakdolgozat védésére kapott érdemjegy számtani átlaga adja ki.